Polisieman vas oor gesteelde voertuigArgieffoto: SAPD Kol. Jay Naicker, woordvoerder van die polisie, het gesê ŉ motoropsporingsmaatskappy het die gesteelde voertuig Vrydag nagespoor en dit gevolg tot in Verulam buite Durban. “Die voertuig is van die pad af getrek en werknemers van die opsporingsmaatskappy het die bestuurder gekonfronteer. Die polisiebeampte het glo sy vuurwapen op die werknemers gerig waarna hulle op hom losgebrand het,” het Naicker gesê. Die polisiebeampte is twee keer in die skouer geskiet. Hy is onder polisiebewaking in die hospitaal opgeneem. “Sy vuurwapen en die Toyota Hilux-bakkie waarmee hy gery het, is op beslag gelê.” Hy sal binnekort in die hof verskyn.